། ནང་མ་༼ཁ༽
པ་྾། །རྟ་ནད་ནོར་ནད་ཐམས་ཅད་྾། །ལོ་དགྲ་བཙའ་དང་སད་སེར་྾། །ནད་
རིགས་བཞི་བརྒྱ་རྩ་བཞི་྾། །ལྟས་ངན་ཉི་ཁྲི་ཆིག་སྟོང་྾། །བྱིས་པའི་གདོན་ཆེན་
བཅོ་ལྔ་྾། །ཕྱི་ཡི་ལྟས་ངན་ཕྱི་རུ་྾། །བར་གྱི་ལྟས་ངན་དབྱིངས་སུ་྾། །བྱད་མ་
ལྷ་སྲུང་བཅས་པ་྾། །མི་མཐུན་གནོད་པའི་ཕྱོགས་ཀུན་བཟློག༔ བཟློག་གོ་དམར་
ཆེན་གཏོར་མས་བཟློག༔ སྒྱུར་རོ་འཇམ་དཔལ་མཐུ་ཡིས་བསྒྱུར༔ ཟོར་རོ་དགྲ་དང་
བགེགས་ལ་ཟོར༔ བཅོམ་(༢༠ན)ལྡན་གཤིན་རྗེ་གཤེད་པོའི་ཚོགས༔ དམ་རྫས་མཆོད་
པ་འདི་བཞེས་ལ༔ བྱད་དང་རྦོད་གཏོང་བསྒྱུར་བ་དང་༔ བཅོལ་བའི་འཕྲིན་ལས་
སྒྲུབ་པར་མཛོད༔ ཨོཾ་ཡ་མཱནྟ་ཀ་རྨི་ཏྲི་དགྲ་བགེགས་ཨ་མུ་ཀཾ་མཱ་ར་ཡ་རྦད་བཟློག༔
ཏྲིག་ནན། གཟེར་ནན། རྦུད་ཐུམས་བཟློག༔ མྱོགས་རྔུབས་མཱ་ར་ཡ་དུར་ན་བཟློག༔
གནོད་བྱེད་རཱུ་པ་ཙིཏྟ་ཧ་ན་ད་ཧ་པ་ཙ་ཚིནྡྷ་ཧཱུྃ་ཕཊ༔ མཱ་ར་ཡ་རྦད་བཟློག༔ མདོས་
ལམ་འཐེན་ལ་སྒོ་དབྱེ་བ་ནི། ཧཱུཾ། ཕྱོགས་བཞི་མཚམས་བརྒྱད་སྟེང་འོག་ན༔ གནས་
པའི་སྣང་སྲིད་ལྷ་འདྲེའི་ཚོགས༔ གསེར་སྐྱེམས་མཆོད་པ་འདི་བཞེས་ལ༔ རིགས་
འཛིན་བདག་གི་བཀའ་ལ་ཉོན༔ དམར་ཆེན་དྲག་པོའི་གཏོར་ཟོར་འདི༔ ལྷ་སྲིན་
ཚོགས་ལ་འཕེན་སྙམ་སྟེ༔ དཀར་པོའི་ཕྱོགས་ལ་མི་འཕེན་ནོ༔ ཁྱེད་རྣམས་རང་རང་
གནས་ལ་གཤེགས༔ ཧཱུཾ། རྣལ་འབྱོར་ཟོར་འཕེན་གང་དུ་འཕེན༔ སྡང་དགྲ་གནོད་
བགེགས་ཕྱོགས་སུ་འཕེན༔ ཕྱོགས་དེར་གནས་པའི་གཞི་བདག་རྣམས༔ སྐུ་གཟུར་
དབུ་སྨོད་ཞབས་བསྡུས་ལ༔ དོ་ནུབ་ཟོར་གྱི་ཟོར་ལམ་ཕྱེ༔ འཁོར་བཅས་དྲག་པོའི་
དམག་སྣ་དྲོངས༔ སྡང་དགྲ་གནོད་བགེགས་ཕྱོགས་སུ་ཁྱེར༔ ཧཱུཾ། ང་ནི་འཇམ་
དཔལ་གཤིན་རྗེའི་གཤེད༔ ཁྲག་འཐུང་ཀུན་གྱི་རྒྱལ་པོ་ཡིན༔ བཀའ་འཁོར་ལས་
བྱེད་སྟོང་གསུམ་གང་༔ ཐམས་ཅད་དྲག་པོའི་ལས་ལ་ཕྱོས༔ སྒྲོལ་བྱེད་དྲག་པོ་ཟོར་
གྱི་རྫས༔ སྡང་དགྲ་གནོད་བགེགས་ཕྱོགས་སུ་འཕེན༔ གཏོར་ཟོར་ཐོག་ལྟར་ཤར་ར་
ར༔ ཁྲག་ཟོར་མཚོ་ལྟར་ཁྱིལ་ལི་ལི༔ མདའ་ཟོར་འཁྱུག་ལྟར་ཁྱུགས་སེ་ཁྱུག༔ རྡོ་
ཟོར་རྦབ་ལྟར་ཉིལ་ལི་ལི༔ ཐུན་ཟོར་སེར་ལྟར་ཤར་ར་ར༔ (༢༠བ)དུག་ཟོར་མུན་ལྟར་
t Kis<<
674

འཇམ་དཔལ་གཤིན་རྗེ་དྲེགས་འཇོམས་གནམ་ལྕགས་འབར་བའི་ཐོག་མདའ། ༼༢༣༽
ཐིབས་སེ་ཐིབ༔ དྲག་པོ་སྣ་ཚོགས་ཟོར་གྱི་རྫས༔ སྡང་བ་དགྲ་ཡི་སྙིང་ལ་ཡཱ༔ བདུན་
བརྒྱུད་ཆོད་ཅིག་མཱ་ར་ཡ༔ གནོད་པ་བགེགས་ཀྱི་སྙིང་ལ་ཡཱཿ མེད་པར་ཆོམས་ཤིག་
མཱ་ར་ཡ༔ ཡུལ་མཁར་ཁྱིམ་ལ་གཏོར་ཟོར་ཡཱཿ རྡུལ་དུ་རློག་ཅིག་མཱ་ར་ཡཿ བདག་
འཛིན་བདུད་ལ་གཏོར་ཟོར་ཨཱཿ གཉིས་མེད་སྒྲོལ་ཅིག་མཱ་ར་ཡ༔ དམག་ལྟོའི་ཚུལ་
དུ་ཐོག་མར་ཚོགས་ལྷག་བཏང༌། དེ་ནས་ཆད་མཐོ་ནི། ཧཱུཾ། སྔོན་ཚེ་འོག་མིན་ཆོས་
དབྱིངས་གནས་མཆོག་ཏུ། །བཅོམ་ལྡན་འཇམ་དཔལ་ཀུན་ཏུ་བཟང་པོ་ཡིས། །སྒྲ་
ཚིག་བྱ་རྩོལ་བྲལ་བའི་རྒྱུད་གསུངས་ཚེ། །རང་ལས་མི་གཞན་རིག་པའི་རང་གདངས་
འཁོར། །མཁའ་ལ་འཇའ་ལྟར་ཤར་བའི་ཚོགས་རྣམས་ཀྱིས། །རང་བྱུང་རང་ཤར་
རྟོགས་གྲོལ་དུས་གཅིག་ཏུ། །བླང་དུ་མེད་པའི་དམ་ཚིག་མ་བཅས་སམ། །སྣང་རིག་
དོན་གཏོར་ལེན་པར་མ་ཆད་དམ། ཁས་བླངས་ཇི་བཞིན་གཏོར་མ་འདི་ལོང་ལ། །ཇི་
ལྟར་བཅོལ་བའི་འཕྲིན་ལས་སྒྲུབ་པར་མཛོད། །དེ་འོག་བསྐལ་པ་བར་མའི་དུས་ཀྱི་
ཚེ། །རི་རྒྱལ་མེ་རི་འབར་བའི་རྩེ་མོ་རུ། །སྐུ་ཡི་རིགས་འཛིན་འཇམ་དཔལ་བཤེས་
གཉེན་གྱིས། །འཇམ་དཔལ་ཞི་ཁྲོའི་དཀྱིལ་འཁོར་ཞལ་གཟིགས་ནས། །ཟླ་གསང་
རྒྱུད་དོན་མན་ངག་ལ་བསྡེབས་ཚེ། །གཤིན་རྗེ་དྲུག་ཁྲིས་སྲོག་སྙིང་རབ་ཕུལ་
ནས། །བཀའ་ཡི་གཏོར་ལེན་རྣལ་འབྱོར་བུ་བཞིན་སྐྱོང་། །འཕྲིན་ལས་རྣམ་བཞི་
སྒྲུབ་པར་མ་ཆད་དམ། ཁས་བླངས་྾། །ཇི་ལྟར་྾། །དེ་འོག་དུར་ཁྲོད་སྒྲུབ་པའི་
གནས་ཆེན་ཚོར། །གཙུག་ལག་དཔལ་དགེ་དྷ་ན་ད་ལ་དང༌། །ཤཱནྟིང་གརྦྷ་བྷ་སུ་དྷ་
ར་སོགས། །དྲག་སྔགས་བཀའ་བབས་རིགས་འཛིན་ཚོགས་རྣམས་ཀྱིས། །འཇམ་
དཔལ་གཤིན་རྗེའི་དངོས་གྲུབ་གྲུབ་པའི་ཚེ། །ལས་ཀྱི་གཤིན་རྗེའི་སྲོག་སྙིང་རབ་
ཕུལ་ནས། །××྾྾། །དེ་འོག་བསྐལ་པ་ཐ་མའི་དུས་ཀྱི་ཚེ། །འཕྲིན་ལས་(༢༡ན)སྒྲུབ་
གནས་ཡར་ཀླུངས་ཤེལ་བྲག་ཏུ། །པདྨ་ཐོད་ཕྲེང་ཇོ་མོ་མཁར་ཆེན་བཟའ། །སྒྲ་སྒྱུར་
ཆེན་པོ་བཻ་རོ་ཙ་ན་ཡིས། །དྲེགས་པ་འཇོམས་བྱེད་དཀྱིལ་འཁོར་ཞལ་ཕྱེ་དུས། །མ་
གཤིན་དྲེགས་པའི་སྲོག་སྙིང་རབ་ཕུལ་ནས། །××××། །དེ་འོག་རྩུབ་འགྱུར་ལྔ་
675

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཁ༽
བརྒྱའི་བསྐལ་པ་ལ། །རྔ་ཡབ་ཟངས་མདོག་དཔལ་རིའི་ཕོ་བྲང་དུ། །འཁོར་འདས་
དབང་སྒྱུར་པདྨ་འབྱུང་གནས་དང༌། །སློབ་མའི་དངས་མ་འགྲོ་འདུལ་གླིང་པ་
ཡིས། །འཇམ་དཔལ་ཞི་ཁྲོའི་དཀྱིལ་འཁོར་ཞལ་ཕྱེ་ཚེ། །རལ་པ་ཚར་དགུས་སྲོག་
སྙིང་རབ་ཕུལ་ནས། །×××××། །ད་ལྟ་སྒྲུབ་པའི་གནས་མཆོག་དམ་པ་འདིར། །མ་
དང་མཁའ་འགྲོའི་ཁ་རླངས་མ་ཉམས་པ། །སྨིན་གྲོལ་མན་ངག་ཆད་མེད་བརྒྱུད་
འཛིན་པའི། །རིགས་འཛིན་སྔགས་འཆང་བདག་གིས་གཤིན་རྗེའི་གཤེད། །ཚུལ་
བཞིན་བསྒྲུབས་ནས་འཕྲིན་ལས་བཅོལ་བའི་ཚེ། །ལས་གཤིན་གཙོར་གྱུར་སྡེ་བརྒྱད་
ཚོགས་རྣམས་ཀྱིས། །××××། །དེ་ནས་ཕྱི་རོལ་དུ་གསེར་སྐྱེམས་བཏང་ཟོར་འཕེན་
པ་ནི། རྩང་དམར་མཚེ་ཡུངས་ཐུན་རྫས་མེ། །སྣ་ཚོགས་རྫས་ཀྱིས་ངར་བཏགས་
པའི། །དྲག་པོའི་ཀོང་བུ་ཟུར་གསུམ་ཅན། །དུག་དང་མཚོན་ཆར་བྱིན་བརླབས་
པ། །ལོག་འདྲེན་དགྲ་བགེགས་སྟེང་དུ་བྷྱོཿ། །སྲོག་རྩ་ཆོད་ལས་རྡུལ་དུ་རློག །བྱད་ཁ་
བཟློག་ལ་ཕུར་ཁ་བསྒྱུར། །དྲག་པོའི་འཕྲིན་ལས་སྒྲུབ་པར་མཛོད། །སྒྲུབ་སྔགས་
མཇུག་ཏུ་ཨེ་ཡ་མ་ར་ཙ༔ ཤ་ཧཱུཾ་རཱུ་པ་ཏྲིག་ནན༔ སྲོག་རྣི་ཏྲི་ཧུར་ཐུམས་ཛ༔ མཱ་ར་
ཡ་རྦད་བྷྱོཿ ཕུང་ཤུལ་དུར་ཁྲོད་ལ་སོགས་པའི༔ འཇིགས་སུ་རུང་བའི་རྡོ་ནག་
པོ། །དྲག་པོ་རྫས་ཀྱིས་ངར་བཏགས་པ། །××××××། །༢༡བ)དུག་ཆེན་ཚེར་མའི་
ཤིང་དག་ལ། །ལྟས་ངན་འབྱུང་པོའི་སྒྲོ་ཡིས་བརྒྱན། །གནམ་ལྕགས་འབར་བའི་མདེའུ་
བཙུགས། །××××××། །གྲུ་གསུམ་ས་ཡི་ཀོང་བུའི་ནང༌། །།དམར་ནག་ཁྲག་གི་མཚོ་
བསྐྱིལ་བར། །ཧ་ལ་ནག་པོའི་ངར་བཏགས་པ། །××××××། །གནམ་ལྕགས་འབར་
བའི་སྣོད་ནང་དུ། །འབྲུ་ནག་ངར་བཏགས་དཔལ་གཏོར་ལ། །དྲག་པོའི་རྫས་ཀྱིས་
ཉེར་བརྒྱན་པ། །××××××། །ཅེས་དམིགས་པ་དང་བཅས་དགྲ་བགེགས་བར་ཆོད་
ཐམས་ཅད་རྡུལ་དུ་བརླག་པར་བསམ་ཞིང་བསྲུང་བ་ནི། ཧཱུཾ། དང་པོ་ཐིག་ལེ་ཉག་
གཅིག་རྒྱ། །གཉིས་པ་ཐབས་དང་ཤེས་རབ་རྒྱ། །གསུམ་པ་སྐུ་གསུང་ཐུགས་ཀྱི་
རྒྱ། །བཞི་པ་ཚད་མེད་བཞི་ཡི་རྒྱ། །ལྔ་པ་རྒྱལ་བ་རིགས་ལྔའི་རྒྱ། །དྲུག་པ་ཐུབ་པ་
676

འཇམ་དཔལ་གཤིན་རྗེ་དྲེགས་འཇོམས་གནམ་ལྕགས་འབར་བའི་ཐོག་མདའ། ༼༢༣༽
│
དྲུག་གི་རྒྱ། །བདུན་པ་སངས་རྒྱས་རབས་བདུན་རྒྱ། །བརྒྱད་པ་སེམས་དཔའ་བརྒྱད་
ཀྱི་རྒྱ། །དགུ་པ་ཐེག་པ་རིམ་དགུའི་རྒྱ། །བཅུ་པ་ཁྲོ་བོ་བཅུ་ཡི་རྒྱ། །བཅུ་གཅིག་ཨྱོན་
པདྨའི་རྒྱ། །བཅུ་གཉིས་རྣལ་འབྱོར་བདག་གི་རྒྱ། །བཅུ་གསུམ་རྡོ་རྗེ་འཛིན་པའི་
རྒྱ། །བཅུ་བཞི་ཕན་ཆད་མྱ་ངན་འདས། །མྱ་ངན་འདས་པའི་ཕ་རོལ་ན། །སྣང་སྲིད་
འཁོར་འདས་དགྲར་ལངས་ཀྱང༌། །དགྲ་ཞེས་བྱ་བའི་མིང་ཡང་མེད། །བགེགས་ཞེས་
བྱ་བའི་མིང་ཡང་མེད། །མཚམས་ཀྱི་དཀྱིལ་འཁོར་ལྷུན་གྱིས་གྲུབ། །བསྲུང་སྔགས་
བཟླ་ཞིང་མེ་ཆུས་རྒྱས་འདེབས། གཏོར་གཞོང་གི་བཤལ་ཆུས་བསྟན་མ་བསྐྱང་ཞིང་
སྒོ་དྲུང་དུ་བྲོ་བརྡུང་། ནང་དུ་སླེབས་ནས་ཚེ་འགུགས། གཏང་རག་ནི། ཧཱུཾ། ཕྱི་
ནང་ཉེར་སྤྱོད་སྨན་རག་གཏོར་གསུམ་སོགས། །ཀུན་ཏུ་བཟང་པོའི་མཆོད་སྤྲིན་རྒྱ་
མཚོའི་ཚོགས། །གཤིན་རྗེ་གཤེད་པོའི་ལྷ་ཚོགས་འཁོར་(༢༢ན)བཅས་ལ། །འབུལ་གྱིས་
བཞེས་ལ་དངོས་གྲུབ་རྣམ་གཉིས་སྩོལ། །གཤིན་རྗེའི་གཤེད་ཀྱི་ཡི་གེ་བརྒྱ་པ་བརྗོད་
དེ། ནོངས་པ་བཟོད་པར་གསོལ། རྟེན་ཡོད་ན་བརྟན་བཞུགས་བྱ་ཞིང་མེད་ན་
གཤེགས་གསོལ་དང་དཀྱིལ་འཁོར་ཉེར་སྡུ་བྱེད། སྨོན་ལམ་ནི། དགེ་བ་འདི་ཡིས་
བདུད་བཞིའི་དཔུང་བཅོམ་སྟེ། །ཀུན་བཟང་འཇམ་དཔལ་གཤིན་རྗེའི་ས་བརྙེས་
ནས། །རང་དོན་མཐར་ཕྱིན་མཁའ་མཉམ་སེམས་ཅན་རྣམས། །ཕན་དང་བདེ་བའི་
དཔལ་ལ་སྤྱོད་པར་ཤོག །ཤིས་པ་བརྗོད་པ་ནི། སྐུ་ཡི་རིགས་འཛིན་རྩ་བརྒྱུད་བླ་
མ་དང༌། །འཇམ་དཔལ་ཞི་ཁྲོ་ཡི་དམ་དཀྱིལ་འཁོར་ལྷ། །མ་དང་མཁའ་འགྲོ་ལས་
གཤིན་སྲུང་མ་ཡི། །བཀྲ་ཤིས་ཕྱོགས་དུས་ཀུན་ཏུ་ཁྱབ་པར་ཤོག །གཞན་ཡང་ཤིས་
བརྗོད་ཅི་རིགས་བྱའོ། །ཟླ་གསང་རྒྱུད་སྡེ་རྒྱ་མཚོའི་བཅུད་ཕྱུང་བ། །སངས་རྒྱས་
གཉིས་པ་ཨྱོན་ཞལ་གྱི་ལུང་། །དྲག་སྔགས་བཀའ་བབས་བཻ་རོ་ཙ་ན་ཡི། །ཟབ་ཆོས་
དྲེགས་ང
པ་འཇོམས་བྱེད་གཤིན་རྗེའི་སྐོར། །ཤེལ་བྲག་རི་བོར་རྒྱས་བཏབ་གསང་བའི་
གཏེར། །འགྲོ་འདུལ་གཏེར་བདག་གླིང་པས་སྤྱན་དྲངས་པ། །ཤོག་སེར་དྲི་ངད་ལྡང་
བའི་ཙནྡན་ལྗོན། །དགྲ་བགེགས་ཚ་གདུང་གཞིལ་བའི་ཆོ་ག་མཁན། །གང་གི་འཕྲིན་
677

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཁ༽
『K8 QK
D 3 8、 3)
ལས་བཞི་དང་ཁྱད་པར་དུ། །དྲག་སྦྱོར་མངོན་སྤྱོད་ནང་ཚན་ཟོར་གྱི་ལས། །གནམ་
ལྕགས་འབར་བའི་ཐོག་གི་མདའ་ཆེན་པོས། །དགྲ་བགེགས་སྡེ་བརྒྱད་མགོ་བོ་ཅིག་
ཅར་འགེམས། ༣ །འདི་ཀོ་རྩོད་བྲལ་སྤྲུལ་པའི་གཏེར་སྟོན་གྱིས། །བཀླགས་ཆོག་
ཚུལ་དུ་སྒྲིགས་ཞེས་སྐབས་དབྱེ་ལྟར། །ལུང་ཟིན་ཆོས་ཀྱི་བདག་པོར་ཉེར་རློམ་
པའི། །ཟ་ཧོར་སྔགས་སྨྱོན་(༢༢བ)བཞད་པ་རྩལ་གྱིས་བཀོད། ༤ །བསོད་ནམས་བཙུག་
ན་ཟླ་བའི་མིག་གི་མེས། །དགྲ་བགེགས་དགའ་རབ་དབང་ཕྱུག་ལུས་བསྲེགས་
ནས། །ཐུབ་བསྟན་སུམ་རྩེན་ལྷ་རྣམས་རྒྱལ་བའི་རྔ། །བརྡུངས་པའི་སྒྲ་ཡིས་འཇིག་
རྟེན་ཀུན་ཁྱབ་ཤོག ༥ །ཅེས་རྣམ་སྣང་ལོ་ཙཱའི་ཡང་སྲིད་གཏེར་ཆེན་ཆོས་ཀྱི་རྒྱལ་
པོ་འགྲོ་འདུལ་གཏེར་བདག་གླིང་པས་ཡར་ཀླུངས་ཤེལ་རི་རྒྱལ་མཚན་འདྲ་བའི་བྱང་
འདབས་ཀྱི་བྲག་ངོས་ནས་སྤྱན་དྲངས་པའི་འཇམ་དཔལ་དྲེགས་པ་འཇོམས་བྱེད་ཀྱི་
སྨད་ལས་དྲག་པོ་ཟོར་གྱི་སྐོར་ཆོག་སྒྲིགས་བཀླགས་ཆོག་མ་ཞིག་བྲིས་ཞེས་རིགས་
འཛིན་ཆེན་པོ་ཉིད་ཀྱི་གསུང་དང་དུ་བླངས་ཏེ་སྨད་ལས་གནམ་ལྕགས་འབར་བའི་
ཐོག་མདའ་འདི་ནི་ཟ་ཧོར་གྱི་སྔགས་རྒན་ཟིལ་གནོན་བཞད་པ་རྩལ་གྱིས་གཏེར་
གཞུང་རྡོ་རྗེའི་ཚིག་རྣམས་རང་སོར་བཞག །ཁ་འགེང་དགོས་པ་སྒྲོལ་ཆེན་བསམ་
གྲུབ་རྡོ་རྗེས་མཛད་པའི་ཚེ་བདག་གི་འཕྲིན་ལས་འབྲིང་པོ། འབྲི་ཁུང་ལུགས་ཀྱི་
ཡང་བཟློག་མེའི་སྤུ་གྲིའི་ལྷན་ཐབས་རིགས་འཛིན་ཀུན་དགའ་ཚེ་མཆོག་གིས་མཛད་
པའི་འཇམ་དཔལ་ཁྲོ་ཆུ་དུག་སྡོང་གི་སྨད་ལས། བྱང་གཏེར་ཕུར་བཟློག་གི་ཆོག་
བསྒྲིགས་རྣམས་ལས་བླངས་ཤིང་། གསེར་སྐྱེམས། ལིང་རོ་འབུལ་བའི་འཕྲིན་བཅོལ།
ཆད་མཐོ་སོགས་འགའ་ཞིག་རང་བློས་གསར་དུ་བསྐྲུན་ཏེ་ཡོངས་འཛིན་ཞེས་པ་ཆུ་
ཕོ་བྱི་བའི་ལོ་རྣམ་འདྲེན་ཤཱཀྱ་སེང་གེས་གཞན་སྡེ་ཚར་བཅད་པའི་ཆོ་འཕྲུལ་གྱི་དུས་
ཆེན་དཀར་ཕྱོགས་ཀྱི་རྒྱལ་བ་གཉིས་པ་ལ་རྒྱལ་ཁབ་ཆེན་པོ་པོ་ཏ་ལར་སྦྱར་བའི་ཡི་
གེ་པ་ནི་རིགས་འཛིན་གྱི་བཙུན་པ་འཇམ་དབྱངས་གྲགས་པས་བགྱིས་པ་བདུད་སྡེའི་
གཡུལ་ལས་རྒྱལ་བའི་རྒྱུར་གྱུར་ཅིག །སརྦ་མངྒ་ལཾ།། །།
678